**Garry Birtles** (født 27. juli 1956 i Nottingham, England) er en tidligere fotballspiller som var spiss i The Football League fra 1970-til 1990-tallet. Han er best kjent fra tiden i Nottingham Forest, hvor han sammen med laget vant Serievinnercupen både i 1979 og 1980. Birtles spilte også tre landslagskamper for England.

Karriere
--------

### Nottingham Forest

Birtles ble hentet til Nottingham Forest fra amatørligalaget Long Eaton United for GBP2000. Han spilte sin debutkamp på kant i mars 1977 i den tidligere 2. divisjonen i Englands ligasystem, mot Hull City. Han skulle ikke komme til å spille en førstelagskamp før i september 1978. Da Peter Withe ble solgt til Newcastle, og talentet Steve Elliott ikke ble et selvsagt førstevalg, åpnet muligheten seg for Birtles, som grep den og scoret sitt første mål for klubben i sin tredje kamp, i serievinnercupen, mot Liverpool. Birtles beholdte plassen resten av sesongen, med to scorede mål i 3-2-seieren i ligacupfinalen i 1979, og medalje i serievinnercupen i 1979. Han etablerte seg raskt som en klassespiss i England, med 14 mål i serien alene.

Birtles sikret seg en medalje til i serievinnercupen påfølgende sesong, da Nottingham Forest slo Hamburg i finalen. Han spilte også hver eneste seriekamp for Nottingham Forest dette året, og hadde 12 scoringer i serien.

Han startet 1980-81-sesongen med seks scoringer på ni kamper, før en overgang verdt GBP1,25 millioner førte ham til Manchester United.

### Manchester United

Birtles spilte 28 kamper for Manchester United i ligaen første sesong, uten å score. Første mål i ligaen for klubben kom først i 1981-82-sesongen, hvor han scoret 11 mål på 36 kamper.

Han startet påfølgende sesong i samme klubb, men var ikke lengre førstelagspiller og returnerte til Nottingham Forest.

### Returen til Nottingham Forest og senere karriere

I sin andre periode i Nottingham Forest var han til tider midtstopper. Imidlertid viste han seg fortsatt i stand til å score mål, spesielt i sesongene 1983-84, hvor han scoret 15 mål, og i 1986-87, hvor han kom opp i 14 scoringer.

Nottingham Forest-manager Brian Clough lot imidlertid Birtles gå gratis i 1987.

Etter et kort opphold i Notts County, endte Birtles sin karriere i Grimsby Town, hvor han hjalp klubben med to etterfølgende opprykk, i 1991 etter å ha spilt mer enn 400 ligakamper som profesjonell spiller.

Meritter
--------

**Nottingham Forest**

* Engelsk 1. divisjon 1977-78

Vinner
* Ligacupen

Vinner, 1979
* Serievinnercupen

Vinner 1979
Vinner 1980
* UEFA Super Cup 1979

Vinner
**Grimsby Town**

* Supporternes årets spiller

1990

Referanser
----------

1. 1 2 3  «Football League Career Stats at Neil Brown». Arkivert fra originalen 4. mai 2013. Besøkt 30. mars 2012.
2. 1 2 3  Nottingham Forest stats at Sporting Heroes

Eksterne lenker
---------------

* (en) Garry Birtles – UEFA Rediger på Wikidata

* (en) Garry Birtles – Transfermarkt Rediger på Wikidata

* (en) Garry Birtles – national-football-teams.com Rediger på Wikidata

* (en) Garry Birtles – WorldFootball.net Rediger på Wikidata

* (en) Garry Birtles – Soccerbase.com Rediger på Wikidata

* (en) Garry Birtles – FootballDatabase.eu Rediger på Wikidata

* (en) Garry Birtles – EU-Football.info Rediger på Wikidata
* Englandstats.com profile

| * v
* d
* r
Englands tropp – EM i fotball 1980 |
| --- |
| 
* 1 Clemence
* 2 Neal
* 3 Sansom
* 4 Thompson
* 5 Watson
* 6 Wilkins
* 7 Keegan
* 8 Coppell
* 9 Johnson
* 10 Brooking
* 11 Woodcock
* 12 Anderson
* 13 Shilton
* 14 Cherry
* 15 Hughes
* 16 Mills
* 17 McDermott
* 18 Kennedy
* 19 Hoddle
* 20 Mariner
* 21 Birtles
* 22 Corrigan
* Landslagstrener: Greenwood

 | Flagget til England |